Document ID: 31998R2717

31998R2717
L 342/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2717/98 НА КОМИСИЯТА
от 16 декември 1998 година
относно заявления за възстановяване от страна на Общността на разходи, платени от държавите-членки на организации на производители, получили предварително признаване в сектора на плодовете и зеленчуците
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 2520/97 на Комисията (2), и по-специално член 52, параграф 3 от него,
като има предвид, че в съответствие с член 52, параграф 2 от посочения регламент помощ, отпусната от държавите-членки съгласно разпоредбите на член 14, представлява обща мярка съгласно член 2, параграф 1 от Регламент (ЕИО) № 4256/88 на Съвета от 19 декември 1988 г. за определяне на разпоредби за прилагане на Регламент (ЕИО) № 2052/88 по отношение на, секция „Ориентиране“ на ФЕОГА (3), изменен с Регламент (ЕИО) № 2085/93 (4); като има предвид, че тази помощ се обхваща от годишните прогнози за разходите и правилата за плащания, посочени в член 31, параграф 1 и член 33 съответно от Регламент (ЕО) № 950/97 на Съвета от 20 май 1997 г. за подобряване ефикасността на селскостопанските структури (5), изменен с Регламент (ЕО) № 2331/98 (6);
като има предвид, че заявленията за частично финансиране от секция „Ориентиране“ на ФЕОГА съгласно член 5 от Регламент (ЕО) № 20/98 на Комисията от 7 януари 1998 г. за установяване на правила за прилагане на Регламент (ЕО) № 2200/96 на Съвета относно помощта за организации на производители, получили предварително признаване (7) трябва да съдържат определени данни, които следва да бъдат представени в еднакъв формат от държавите-членки; като има предвид, че с оглед внимателна проверка на тяхното съответствие с Регламенти (ЕО) № 2200/96 и (ЕО) № 20/98 Комисията трябва да може да иска достъп до съответните документи в подкрепа на заявленията;
като има предвид, че мерките, предвидени в настоящия регламент, са в съответствие със становището на Управителния комитет за земеделските структури и развитието на селските райони,
ПРИЕ НАСТОЯЩИЯ РЕГЛАМЕНТ:
Член 1
Заявленията за частично финансиране, изготвени от държавите-членки в съответствие с член 5 от Регламент (ЕО) № 20/98, трябва да се представят съгласно приложението по-долу.
Член 2
1. С първото заявление за частично финансиране държавите-членки изпращат на Комисията текстовете на националните си разпоредби за прилагане и административните инструкции заедно с формулярите и всички останали документи, свързани с административното прилагане на мярката. Всяко изменение в тези разпоредби и административни инструкции се съобщава на Комисията заедно с първото заявление за частично финансиране след такова изменение.
2. С оглед на проверка на заявленията за възстановяване на помощ, предвидена в член 14, параграф 2 от Регламент (ЕО) № 2200/96, държавите-членки изпращат на Комисията при поискване от нея и в определения срок, всички документи в подкрепа на заявлението или заверени копия от такива, различни от предвидените в параграф 1, и които могат да бъдат релевантни за целите на изчисляването на тази помощ.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1998 година.

Labels: 2
15
19
6